Jako łona chudo,jako gryfno frela
A ta moja Andzia przi lodowce siednie
I sie durch łobżyro, rano i w połednie.
Pysk mo baniaty, jak w pełni miesionczek
Sadło ji już zwiso przez fotel bokami
Wiecznie sie łobżyro wosztym i szinkami
Do szolki herbaty dużo cukru sypie
Pomiyndzy jedzyniym se poleku chlipie
Zaś zjadła knobloszka i font baleronu
Przez swoje brzuszysko niy wyłazi z domu
Niy pojmuje Antek, kaj sie wszystko mieści
Andzia narzyko że Antek jom niy pieści
Antek na grubie ciynżko na nia tyro
Andzia wypłata cołko mu przezyro
Wnerwioł sie Antek przinios keta z gruby
Niy bydzie sie Andzia prowadzić do zguby
Łowinoł lodowka, zapnoł wielgo kotka
Niy umi sie Andzia już dostać do środka
Kupuje teroz Antek jarzina, owoce
Teroz śpi spokojnie przez cołke noce
Niy musi już wachować, ło Andzia sie starać
Już sie niy łobżyro,choć sznupie po garach
Po jakimś czasie spotkoł zaś Hajnela
Paczy idzie przi nim jakoś rubo frela
To jest jego baba?! Kaj te jeji kości?
Teroz Hajnel Antkowi babeczki zazdrości
Autor : Janina Żoch
ces_Latn szl_Latn szl_Latn pol_Latn szl_Latn szl_Latn pol_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn deu_Latn